49. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 64 της 13/17 Απρ. 1974 (ΦΕΚ Β΄  416) Περί τροποποιήσεως συνθέσεως προσωπικού Δικαστικών Γραφείων του Ν.Σ.Κ. Έχοντες υπ’ όψει: α)Τας διατάξεις του άρθρ. 1 του Ν.Δ. 1076/71 «περί συμπληρώσεως της περί Νομικού Συμβουλίου του Κράτους Νομοθεσίας» (ΦΕΚ 269/22.12.71 τεύχ. Α΄). β)Τας διατάξεις του άρθρ. 3 του Ν.Δ. 241/74 «περί καταργήσεως των Περιφερειακών Διοικήσεων και ρυθμίσεως των εκ ταύτης προκυπτόντων ζητημάτων» (ΦΕΚ 324/13.12.73 τευχ. Α΄). γ)Την υπ’ αριθ. 1257/46/22 Μαρτ. 1974 πρότασιν της Ολομελείας του Νομικού Συμβουλίου του Κράτους, αποφασίζομεν: α)Περιορίζεται η σύνθεσις των Δικαστικών Γραφείων Ηρακλείου, Καβάλας και Ιωαννίνων και εφεξής προΐσταται τούτων δικαστικός αντιπρόσωπος, αναπληρούμενος εν κωλύματι, απουσία ή ελλείψει αυτού, παρ’ ετέρου δικαστικού αντιπροσώπου ή δικηγόρου του Δημοσίου, οριζομένου υπό του Υπουργού των Οικονομικών, μετά γνώμην της Ολομελείας του Νομικού Συμβουλίου του Κράτους και β)Αι θέσεις των παρά τοις άνω γραφείοις υπηρετούντων Παρέδρων μεταφέρονται εις την Κεντρικήν Υπηρεσίαν του Νομικού Συμβουλίου του Κράτους, εν Αθήναις, από της δημοσιεύσεως της παρούσης εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 